ศธ.ลงนามงานวิจัย 19 ปี กรุงไทยการไฟฟ้า ทุนการศึกษาเพื่อเยาวชนในชนบท
กระทรวงศึกษาฯ ร่วมเป็นสักขีพยานงานวิจัย 19 ปี เส้นทางให้โอกาสทางการศึกษาแก่เด็ก-เยาวชนไทยที่ยากจนในชนบท สู่การพัฒนาที่ยั่งยืนเมื่อวันที่ 13 ก.พ.63 นายศรีชัย พรประชาธรรม ผู้ตรวจราชการกระทรวงศึกษาธิการ (ศธ.) สำนักงานปลัดกระทรวงศึกษาธิการ ผู้แทนรัฐมนตรีว่าการกระทรวงศึกษาธิการ เป็นประธานสักขีพยาน พร้อมด้วย คุณศุภชัย สุทธิพงษ์ชัย ประธานโครงการทุนการศึกษา บริษัท กรุงไทยการไฟฟ้า จำกัด รศ.ดร.จักรกฤษณ์ ศุทธากรณ์ คณบดี คณะวิศวกรรมศาสตร์ มหาวิทยาลัยมหิดล ร่วมลงนามบันทึกความร่วมมือพัฒนางานวิจัยโครงการทุนการศึกษา บริษัท กรุงไทยการไฟฟ้า จำกัดโดย ผู้ตรวจราชการกระทรวงศึกษาธิการ สำนักงานปลัดกระทรวงศึกษาธิการ กล่าวว่า เป็นเรื่องที่ดีที่มีภาคเอกชนให้ความสำคัญกับการศึกษา เพราะการพัฒนาจะเกิดขึ้นได้ต้องอาศัยความร่วมมือจากทุกภาคส่วน ส่วนการให้ทุนการศึกษาก็ได้สร้างประโยชน์ที่เป็นรูปธรรมกับเยาวชนอย่างแท้จริง อีกทั้งงานวิจัยที่จะเกิดขึ้นยังจะเป็นประโยชน์กับการศึกษาไทยในอนาคตด้าน นางสงวนศรี สุทธิพงษ์ชัย ประธานคณะดำเนินงานโครงการทุนการศึกษาฯ กล่าวว่า ตลอดระยะเวลา 18 ปี ที่ผ่านมาโครงการได้ให้โอกาสแก่เด็กและเยาวชนที่ยากจนในชนบท ได้รับโอกาสทางการศึกษาอย่างต่อเนื่อง จนจบการศึกษาระดับชั้นอาชีวศึกษาและอุดมศึกษา ครอบคลุมพื้นที่ครบ 77 จังหวัด มีเยาวชนได้รับโอกาสกว่า 3000 คน และผลที่เกิดขึ้นจากงานวิจัยจะช่วยให้สังคมมองเห็นว่า การให้โอกาสทางการศึกษาสำคัญต่อการสร้างคนด้าน รศ.ดร.จักรกฤษณ์ ศุทธากรณ์ คณบดีคณะวิศวกรรมศาสตร์ มหาวิทยาลัยมหิดล กล่าวว่า คาดว่าผลลัพธ์ของงานวิจัยจะเป็นประโยชน์ในภาคสังคม เพราะในประเทศไทยแทบจะไม่มีองค์กรใดของภาคเอกชน ที่จะลงรายละเอียดด้านการให้การศึกษาแก่เยาวชนไทยที่ยาวนาน และมีกระบวนการเสริมสร้างตลอดระยะเวลาของการให้ทุนการศึกษาเท่านี้มาก่อน มหาวิทยาลัยมหิดลมีความยินดีที่จะเป็นส่วนหนึ่งของการทำให้เกิดการถอดบทเรียน และขยายผลให้ทุกภาคส่วนได้นำไปใช้ประโยชน์ต่อไปอย่างไรก็ตามหอศิลปะและวัฒนธรรมกรุงเทพฯ ยังมีการจัดงานนิทรรศการตัวอย่างนักเรียนทุนการศึกษาฯ ที่กลายเป็นบุคคลต้นแบบในวิชาชีพต่างๆ ตั้งแต่วันที่ 11-16 ก.พ. ณ มุมสามเหลี่ยม ชั้น 1 หอศิลปวัฒนธรรมแห่งกรุงเทพฯ
กระทรวงศึกษาฯ ร่วมเป็นสักขีพยานงานวิจัย 19 ปี เส้นทางให้โอกาสทางการศึกษา แก่เด็ก-เยาวชนไทยที่ยากจนในชนบท สู่การพัฒนาที่ยั่งยืน 
กระทรวงศึกษาฯ,ศธ.,ทุนการศึกษา,โอกาสทางการศึกษา,ช่วยเด็กชนบท,การศึกษา